CELEX: C2006/036/19
Language: fi
Date: 2006-02-11 00:00:00
Title: Yhteisöjen tuomioistuimen tuomio, (toinen jaosto)  15 päivänä joulukuuta 2005 , asiassa C-148/04 (Commissione tributaria provinciale di Genovan esittämä ennakkoratkaisupyyntö): Unicredito Italiano SpA vastaan Agenzia delle Entrate, Ufficio Genova 1 (Valtiontuki — Päätös 2002/581/EY — Pankeille myönnetyt veroetuudet — Päätöksen perusteleminen — Valtiontueksi määritteleminen — Edellytykset — Soveltuminen yhteismarkkinoille — Edellytykset — EY 87 artiklan 3 kohdan b ja c alakohta — Euroopan yhteistä etua koskeva tärkeä hanke — Tiettyjen toimintojen kehittäminen — Aiemmin myönnetyt veroetuudet — Tuen takaisinperintä — Luottamuksensuojan periaate — Oikeusvarmuuden periaate — Suhteellisuusperiaate)

11.2.2006   
            
            
               FI
            
            
               Euroopan unionin virallinen lehti
            
            
               C 36/11
            
         
      YHTEISÖJEN TUOMIOISTUIMEN TUOMIO,
   (toinen jaosto)
   15 päivänä joulukuuta 2005,
   asiassa C-148/04 (Commissione tributaria provinciale di Genovan esittämä ennakkoratkaisupyyntö): Unicredito Italiano SpA vastaan Agenzia delle Entrate, Ufficio Genova 1 (1)
   
   (Valtiontuki - Päätös 2002/581/EY - Pankeille myönnetyt veroetuudet - Päätöksen perusteleminen - Valtiontueksi määritteleminen - Edellytykset - Soveltuminen yhteismarkkinoille - Edellytykset - EY 87 artiklan 3 kohdan b ja c alakohta - Euroopan yhteistä etua koskeva tärkeä hanke - Tiettyjen toimintojen kehittäminen - Aiemmin myönnetyt veroetuudet - Tuen takaisinperintä - Luottamuksensuojan periaate - Oikeusvarmuuden periaate - Suhteellisuusperiaate)
   (2006/C 36/19)
   Oikeudenkäyntikieli: italia
   Asiassa C-148/04, jossa on kyse EY 234 artiklaan perustuvasta ennakkoratkaisupyynnöstä, jonka Commissione tributaria provinciale di Genova (Italia) on esittänyt 11.2.2004 tekemällään päätöksellä, joka on saapunut yhteisöjen tuomioistuimeen 23.3.2004, saadakseen ennakkoratkaisun asiassa Unicredito Italiano SpA vastaan Agenzia delle Entrate, Ufficio Genova 1, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit C. Gulmann (esittelevä tuomari), R. Schintgen, G. Arestis ja J. Klučka, julkisasiamies: C. Stix-Hackl, kirjaaja: johtava hallintovirkamies M. Ferreira, on antanut 15.12.2005 tuomion, jonka tuomiolauselma on seuraava:
   
               1)
            
            
               Esitettyjä kysymyksiä tutkittaessa ei ole ilmennyt sellaisia seikkoja, jotka vaikuttaisivat valtiontukiohjelmasta, jonka Italia on toteuttanut pankkien hyväksi, 11 päivänä joulukuuta 2001 tehdyn komission päätöksen 2002/581/EY pätevyyteen.
            
         
               2)
            
            
               Kansallinen toimenpide, jossa määrätään tuki palautettavaksi komission sellaisen päätöksen nojalla, jossa tämä tuki on katsottu yhteismarkkinoille soveltumattomaksi ja jossa, kun sitä on tutkittu EY 87 artiklan ja sitä seuraavien artikloiden, EY:n perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 14 artiklan, luottamuksensuojan ja oikeusvarmuuden periaatteiden sekä suhteellisuusperiaatteen nojalla, ei ole todettu olevan sen pätevyyteen vaikuttavia seikkoja, ei voi olla edellä mainittujen määräysten ja yleisten periaatteiden vastainen.
            
         
      (1)  EUVL C 118, 30.4.2004.